ПРОТОКОЛ № 23
от заседание на Комисия по дисциплинарните производства
към Висшия съдебен съвет,
проведено на 18 юни 2013 г.

Днес, 18 юни 2013 г., вторник от 14.00 ч., в сградата на Висшия съдебен съвет, се проведе заседание на Комисия по дисциплинарните производства към ВСС в състав: 
ПРЕДСЕДАТЕЛ:    ВАСИЛ ПЕТРОВ
					         ЧЛЕНОВЕ:    ЮЛИЯ КОВАЧЕВА
								ГАЛЯ ГЕОРГИЕВА										СВЕТЛА ПЕТКОВА
								МИЛКА ИТОВА
								ЯСЕН ТОДОРОВ
								МИХАИЛ КОЖАРЕВ
								
ОТСЪСТВАЛИ: Няма

От администрацията на ВСС: Силвия Илиева – началник отдел „НДПП” в дирекция  “Правна” и Деница Захариева - старши експерт - юрисконсулт в „НДПП” в дирекция  “Правна”.

	Заседанието протече при следния дневен ред:
1. Проект на Правила за командироване на съдии, прокурори и следователи, препратена от Комисията по правни въпроси към ВСС, за становище.
Приложение: Извлечение от протокол № 26/10.06.2013 г. на КПВ.
2. Докладна записка от Славка Каменова – главен секретар на ВСС във връзка с чл. 107а от КТ, препратена от Комисията по правни въпроси към ВСС, за становище.
Приложение: Извлечение от протокол № 26/10.06.2013 г. на КПВ.
3. Извлечения от протоколи № 18/21.05.2013 г. и 21/06.06.2013 г. от заседания на комисия „Публична комуникация” към ВСС, относно създаване на седмичен електронен бюлетин за дейността на ВСС. 
4. Справка за спрените дисциплинарни производства по описа на ВСС.
5. Разни.

По внесената допълнителна точка и на основание последвалите разисквания по дневния ред

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Включва в дневния ред следната  допълнителна точка:
- Предложение от Георги Кацаров – районен прокурор на Районна прокуратура – Пазарджик, за образуване на дисциплинарно производство и налагане на дисциплинарно наказание, извън посочените в чл. 308, ал. 1, т.т. 1 и 2 от ЗСВ на ................... – прокурор в Районна прокуратура – Пазарджик.  

По дневния ред

1.ОТНОСНО: Проект на Правила за командироване на съдии, прокурори и следователи, препратен от Комисията по правни въпроси към ВСС, за становище.
Приложение: Извлечение от протокол № 26/10.06.2013 г. на КПВ.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

1.1. Изразява положително становище по проекта на Правила за командироване на съдии, прокурори и следователи. Всеки от членовете на комисията ще предостави своето становище на Комисията по правни въпроси.
1.2. Решението на комисията да се изпрати на Комисията по правни въпроси към ВСС.

2.ОТНОСНО: Докладна записка от Славка Каменова – главен секретар на ВСС във връзка с чл. 107а от КТ, препратена от Комисията по правни въпроси към ВСС, за становище.
Приложение: Извлечение от протокол № 26/10.06.2013 г. на КПВ.

След проведеното явно гласуване, председателят обяви резултата: с 7 /шест/ гласа “за”, 0 /нула/ “против” и  0 /нула/ гласа “въздържали се”,

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

	2.1. Изразява положително становище по предложения вариант по т.1, при съобразяване със спецификата на трудовите правоотношения на съдебните служители в АВСС.  
2.2. Решението на комисията да се изпрати на Комисията по правни въпроси към ВСС.

3.ОТНОСНО: Извлечения от протоколи № 18/21.05.2013 г. и 21/06.06.2013 г. от заседания на комисия „Публична комуникация” към ВСС, относно създаване на седмичен електронен бюлетин за дейността на ВСС. 

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

	3.1. Приема за сведение решението по протокол № 18/21.05.2013 г., т.1.1. на комисия „Публична комуникация” (КПК) към ВСС.
3.2. Приема, че естеството на работа на Комисия по дисциплинарните производства към ВСС, не налага определянето на  експертен сътрудник, който ежеседмично да подава информация до КПК, тъй като протоколите на комисията са публични и същите се публикуват на интернет страницата на ВСС (по протокол № 18/21.05.2013 г., т.1.2.).
3.3. Приема за сведение решението по протокол 21/06.06.2013 г. на КПК.

4.ОТНОСНО: Справка за спрените дисциплинарни производства по описа на ВСС.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Справката да се внесе за запознаване в Работното заседание на Висшия съдебен съвет на 19.06.2013 г.	

Допълнителна точка 

1.ОТНОСНО: Предложение от Георги Кацаров – районен прокурор на Районна прокуратура – Пазарджик, за образуване на дисциплинарно производство и налагане на дисциплинарно наказание, извън посочените в чл. 308, ал. 1, т.т. 1 и 2 от ЗСВ на ...................... – прокурор в Районна прокуратура – Пазарджик.  
Приложение: Писмо № 11-03-703/17.06.2013 г., преписка.

След проведеното явно гласуване, председателят обяви резултата: с 7 /шест/ гласа “за”, 0 /нула/ “против” и  0 /нула/ гласа “въздържали се”,

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Предлага на Висшия съдебен съвет, съгласно предложението от Георги Кацаров – районен прокурор на Районна прокуратура – Пазарджик, да образува дисциплинарно производство и избере дисциплинарен състав, който да се произнесе по направеното предложение за налагане на дисциплинарно наказание, извън посочените в чл. 308, ал. 1, т.т. 1 и 2 от ЗСВ на ..................... – прокурор в Районна прокуратура – Пазарджик.  

18.06.2013 г.			                   ПРЕДСЕДАТЕЛ:/п/ 

                                                                                                     ВАСИЛ ПЕТРОВ